**Felhívás** **„Pécs diák klímatudatossági menedzsere – 2022” tanulmányi versenyre**

# Előzmények

Pécs Megyei Jogú Város Önkormányzata és az Ökováros – Ökorégió Alapítvány sikeres pályázatot nyújtott be a KEHOP-1.2.1 Helyi klímastratégiák kidolgozása, valamint a klímatudatosságot erősítő szemléletformálás” kódszámú és című pályázati felhívásra, melynek keretében 19 988 100 Ft vissza nem térítendő támogatásban részesült.

A projekt célja, a lakosság klímatudatosságának erősítése, az éghajlatváltozás jelentőségével, továbbá helyi hatásaival kapcsolatos információ átadása.

# A tanulmányi verseny kiírója

Pécs Megyei Jogú Város Önkormányzata

# A tanulmányi verseny céljai

A projekt lehetőséget biztosít arra, hogy tanulmányi verseny formájában hívja fel a figyelmet a klímaváltozást kiváltó emberi tevékenységekre, a klímaváltozás hatásaira, a klímaváltozást előidéző szokások megváltoztatásának szükségességére.

# A tanulmányi verseny célcsoportjai

Pécs Megyei Jogú Város területén működő köznevelési, illetve szakképző intézményekben (általános iskolák, gimnáziumok, szakgimnáziumok, technikumok, szakképző iskolák) tanulói jogviszonnyal rendelkezők a következő korcsoportokban:

* az általános iskola felső tagozatán tanulók,
* középfokú oktatási intézményekben (gimnáziumok, szakgimnáziumok, technikumok, szakképző iskolák) tanulók.

# A tanulmányi verseny témakörei

* A klímaváltozás okai.
* A klímaváltozás hatása, alkalmazkodás.
* Mit tehetünk?

# A tanulmányi versenyre való jelentkezés módja

A verseny a következő módokon kerül kiírásra és megszervezésre:

## Online módon, egy applikáció segítségével

A mobil applikáció neve V-Go, mely letölthető IOS és Android rendszerű telefonokra is a következő linkeken (kattintani a „ctrl” billentyű egyidejű használatával szükséges):

[Android Applikáció](https://play.google.com/store/apps/details?id=hu.vgo.app)

[IOS Applikáció](https://apps.apple.com/hu/app/v-go/id1563054348?l=hu&fbclid=IwAR1PT84rdXcLrynPf6Wm15vP-hF9GgnAUTi2GHLEE44finuCWdUzxRWxc8o)

Az applikáció honlapról is elérhető, ezért nem mobil eszközről is használható. A honlap elérhetősége: v-go.hu „Web-applikáció”

[Web Applikáció](https://www.v-go.hu/)

**A tanulmányi versenyre való jelentkezés módja:**

Jelentkezni a V-GO mobil vagy webes (honlapos) applikáción keresztül történő regisztrációval lehet. Az applikáció leírása a felhívás mellékleteként érhető el. A regisztráció egyben a versenyre történő jelentkezést is jelenti. A jelentkezést (regisztrácót) követően a megadott e-

mail címre visszaigazolás érkezik. Ezt követően jelenik meg az applikációban **Pécs diák klímatudatossági menedzsere – 2022”** küldetés (továbbiakban Küldetés), amelyet a tanulmányi versenyen való részvételhez teljesíteni kell.

A megjelenő teszt (Küldetés) kitöltése és elküldése a tanulmányi verseny teljesítését jelenti, azaz a jelentkező részt vett a tanulmányi versenyen.

## Offline kérdőív kitöltésével

Erre akkor van lehetőség, ha egy iskola és/vagy az ott tanulók nem rendelkeznek elegendő, Internet hozzáféréssel bíró IT eszközzel (PC, laptop, mobiltelefon, tablet stb.).

**A tanulmányi versenyre való jelentkezés módja:**

Először az intézmény jelzi részvételi szándékát a vizorzok1.0@gmail.com címen, a tárgyban megjelölve „**Pécs diák klímatudatossági menedzsere – 2022”.** A papír alapon biztosított tesztlapon a jelentkezési adatok megadását követően megjelenő kérdésekre történő válaszadással vesz részt a tanuló a versenyen. A kitöltött tesztlapokat az iskola által kijelölt pedagógus juttatja el a felhívás kiírójához.

# Határidők, a tanulmányi verseny időtartama

A **„Pécs diák klímatudatossági menedzsere – 2022”** küldetés tesztje 2022. szeptember 30 -ig tölthető ki.

A verseny időtartama: 2022. április 25 – 2022. szeptember 30.

# Szülői hozzájárulás

**Fontos tudni: ha 16 év alatti diák regisztrál, akkor szükség van a szülő hozzájárulására ahhoz, hogy részt vegyen a versenyben.**

A diákok a regisztráció során megadott e-mail címre automatikusan megkapják a szülői hozzájáruló nyilatkozatot. A szülő által kitöltött és aláírt dokumentumot fénykép formátumban fel kell tölteni az applikáció megfelelő helyére, amelynek elérhetősége: v-go-hu „Profilom/beállítások/szülői nyilatkozat feltöltése”. A 16 éven aluli diákok a szülői nyilatkozat megérkezéséig is részt vehetnek a versenyben/teljesíthetik a küldetést, azonban az elért eredményük csak akkor lesz értékelve és díjazva, ha a kitöltött, aláírt szülői nyilatkozat az APP-ba feltöltésre kerül.

Offline részvétel esetében minden, 18. életévét be nem töltött résztvevő esetében szükség van szülői hozzájáruló nyilatkozatra, amelyet a résztvevő iskolájába kell eljuttatni. Amennyiben ez nem történik meg legkésőbb a verseny időszak végéig, a regisztrációja és összes tevékenysége a rendszerből törlésre kerül.

# A tanulmányi versenyfelhívás elérhetősége

<https://pecs.hu/kehop-1-2-1-18-2019-00256/>

# A tanulmányi versenyfelhívás dokumentumlistája

* tanulmányi versenyfelhívás,
* a V-GO applikáció letöltésének és használatának ismertetője,

A dokumentumokban található információkat együttesen kell figyelembe venni.

# Az értékelés szempontjai

* jó válaszok aránya és a
* a kitöltés időtartama

# Díjazás, eredményhirdetés

Iskolai tagozatonként (általános iskola felső tagozat, középiskola) az az első 3 versenyző kap díjat, akik a legtöbb jó választ adták és a legrövidebb idő alatt töltötték ki a tesztet. A díjak vásárlási utalvány vagy tárgynyeremény formájában kerülnek átadásra.

Az eredményhirdetésre a versenyt meghirdető szervezetek honlapjain kerül sor.

# További információk

További információk a vizorzok1.0@gmail.com e-mail címen kérhetők. Kérjük, hogy a levél tárgyában tüntesse fel: **„Pécs diák klímatudatossági menedzsere – 2022”**

# A módosítás joga

A pályázat kiírója fenntartja a jogot arra, hogy a pályázati felhívás bármelyik pontja változhat oly módon, hogy az, a már verseny tesztet kitöltőket hátrányosan nem érintheti.

# A tanulmányi verseny szervezője

A versenyszervezést és a verseny lebonyolítását a Magyar Innováció és Hatékonyság Nonprofit Kft. végzi Pécs Megyei Jogú Város megbízásából.

Sikeres részvételt kívánunk!